สวัสดีค่ะ ขออนุญาตสอบถาม ดิฉันอายุ 23 ปี ดิฉันเริ่มมีเพศสัมพันธ์กับแฟนครั้งแรกเมื่อประมาณสองปีที่แล้ว ดิฉันเริ่มทานยาคุมกำเนิดประมาณสองปีที่แล้ว หลังจากเลิกทานยาคุม ประจำเดือนเริ่มไม่มาทุกเดือน นานสุดคือ 3-4 เดือนค่ะ เมื่อปีที่แล้ว ประจำเดือนมาไม่ปกติ เรื่อยๆ จนกระทั่งเมื่อต้นปีดิฉันและแฟนมีเพศสัมพันธ์และถุงยางขาดในขณะมีเพศสัมพันธ์ ซึ่งดิฉันได้ซื้อยาคุมฉุกเฉินมาทาน หลังจากนั้น 7 วันประจำเดือนมา หลังจากนั้นประจำเดือนของดิฉันขาดจนถึงปัจจุบันเป็นระยะเวลา 5 เดือน และช่วง 6-7 วันนี้ดิฉันมีอาการคัดหัวนม คล้ายช่วงก่อนเป็นประจำเดือน ดิฉันมีการตกขาวทุกวันลักษณะคล้ายเมือกใสๆ ไม่เยอะค่ะ ดิฉันค่อนข้างเป็นกังวลกับการไม่เป็นประจำเดือนของดิฉันมากดิฉันและแฟนมีเพศสัมพันธ์ประมาณ 3-4 ครั้งต่อเดือนค่ะ มีทั้งใส่ถุงยางและไม่ใส่ถุงยางดิฉันประจำเดือนมาครั้งแรกประมาณป. 5 และมาไม่ปกติตั้งแต่ช่วงแรกที่เป็นประจำเดือนค่ะขอความกรุณาช่วยวิเคราะห์อาการประจำเดือนมาไม่ปกติของดิฉันด้วยนะคะขอขอบพระเป็นอย่างสูงค่ะ
สวัสดีค่ะ การที่ประจำเดือนนานๆ หลายเดือนมาสักครั้งมาเป็นเวลาหลายปี และล่าสุดประจำเดือนขาดหายไปนาน 5 เดือนดังกล่าว สาเหตุอาจเกิดจาก1. การตั้งครรภ์ เนื่องจากได้ใช้ถุงยางอนามัยเป็นบางครั้ง อกาสที่จะตั้งครรภ์ก็อาจมีได้2. มีภาวะถุงน้ำจำนวนมากในรังไข่(PCOS)โดยผู้ที่เป็นโรคนี้มักจะมีรูปร่างอ้วน ผิวมัน มีสิวเยอะ และมีขนดกมากกว่าผู้หญิงทั่วไป มักพบในช่วงวัยรุ่นและวัยสาว3. โรคอ้วน เนื่องจากคนอ้วนมีเซลล์ไขมันจำนวนมาก ซึ่งเซลล์ไขมันสามารถสร้างฮอร์โมนเอสโตรเจนได้ในปริมาณเล็กน้อย เมื่อมีปริมาณมากเกิน จึงกระทบต่อการหลั่งฮอร์โมนเพศที่ปกติได้4.มีภาวะไทรอยด์ฮอร์โมนเป็นพิษ หรือไทรอยด์ฮอร์โมนต่ำ5. มีพังผืดเกิดขึ้นในมดลูก จากการเคยมีมดลูกอักเสบ6. มีเนื้องอกของต่อมใต้สมอง แต่จะมีอาการอื่น ๆ ร่วมด้วย เช่น ปวดศีรษะ มองเห็นภาพซ้อน มีน้ำนมไหล เป็นต้นแนะนำว่าอาจลองตรวจหาการตั้งครรภ์ดูก่อนเป็นอันดับแรกค่ะ หากตรวจไม่พบ ควรไปพบแพทย์เพื่อหาสาเหตุที่ประจำเดือนไม่มาค่ะสำหรับอาการตกขาวเป็นเมือกใสๆ ดังกล่าว หากไม่ได้มีกลิ่นเหม็นรุนแรง ไม่มีคันหรือแสบช่องคลอด ก็ถือว่าเป็นตกขาวที่ปกติค่ะ